Diari Oficial de la Generalitat Valenciana


Sumari del DOGV 7821, del 05-07-2016 (2016/4411)

RESOLUCIÓ de 7 de juny de 2016, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 40/15-AIA Borriana.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7821

Data del DOGV
:   05-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4411


Data del document
:   07-06-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 7 de juny de 2016, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 40/15-AIA Borriana. [2016/4411]  
De conformitat amb l'article 41.3 de la Llei 21/2013, de 9 de desembre, d'Avaluació Ambiental, el qual estableix la publicació en el Diari Oficial de la Comunitat Valenciana de la declaració d'impacte ambiental,resolc:  
  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient 40/15-AIA Borriana.  
  
«Declaració d'impacte ambiental  
Expedient: 471-5453-QJQ-C.  
Títol: taller i aparcament privat de camions i empresa de reciclatge de residus.  
Promotor: Contebur, SL.  
Autoritat substantiva: Ajuntament de Borriana.  
Localització: carrer Bronze, 8, polígon industrial Carabona, de Borriana (Castelló).  
  
Descripció del projecte  
L'objecte del projecte és l'obtenció de la llicència ambiental per a legalitzar-la activitat de «taller i aparcament privat de camions i empresa de reciclatge de residus», d'acord amb la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana.  
Segons indica el projecte, l'activitat s'ubicarà al carrer Bronze, 8, del polígon industrial Carabona, de Borriana (Castelló), en una parcel·la de 1497 m² de superfície, forma rectangular, que disposa d'un únic accés des d'aquest carrer. En el seu interior, al fons de la parcel·la, s'han construït dues naus que comparteixen mitgera. Entre elles i la zona d'accés a la parcel·la hi ha una campa descoberta on se situarà la zona d'aparcament i la zona d'emmagatzemament de residus.  
Respecte a les naus, estan cobertes, presenten estructura metàl·lica i fonamentacions superficials de tipus sabata. Una de les naus disposa de tots els tancaments laterals. L'altra està descoberta per la façana davantera. En la nau tancada s'ubicaran les màquines, ferramentes i recanvis necessaris per a l'exercici de l'activitat de taller. En la nau descoberta es repararan els camions i s'emmagatzemaran part dels residus. Entre les dos ocupen una superfície de 285 m². En la campa exterior podem distingir una zona destinada a l'aparcament dels vehicles i un altra on es reciclaran i emmagatzemaran els residus ja classificats. La solera de tota la parcel·la serà de formigó armat.  
Limítrofs a la parcel·la en els seus laterals, es troben altres indústries: a la dreta ja està executada i a l'esquerra amb el solar disponible. Al front confronta amb la via pública i darrere amb una zona verda municipal.  
La nau disposa dels serveis de subministrament d'energia elèctrica, aigua potable.  
  
Procés industrial  
L'activitat que es projecta realitzar consisteix en «taller i aparcament de camions propis i gestió de residus». Per tant, podem distingir les activitats següents:  
- Taller de reparació d'automòbils, camions i motocicletes: es realitzarà per als vehicles propis de l'empresa, no per al públic de l'exterior.  
  
- Aparcament privat de camions.  
- Recuperació i/o eliminació de productes i el seu emmagatzemament: inclou els residus produïts en la reparació de vehicles i els arreplegats a empreses i particulars. L'empresa distribuirà contenidors en empreses i particulars que, una vegada s'hagen omplit, s'arreplegaran i transportaran al centre, on se seleccionarà els que són adequats, es classificaran i arreplegaran. Finalment, es retiraran per gestor autoritzat.  
En la zona coberta s'emmagatzemaran els residus provinents de la reparació dels camions propis de l'empresa: draps contaminats, pneumàtics, bateries, filtres i olis.  
En la campa els residus s'arreplegaran en contenidors en zones perfectament fitades i delimitades segons la seua naturalesa. En els plans es distingeix la seua classificació segons es tracte de runes de la construcció, metall, fusta, plàstics o cartó.  
La maquinària que intervindrà en el procés serà 2 trepants, 1 talladora de metalls, 1 equip soldador, 1 queixal, 1 compressor i 1 bàscula.  
L'empresa disposa ja d'autoritzacions per al transport de residus perillosos i no perillosos.  
La codificació dels residus per als quals se sol·licita la corresponent autorització administrativa d'emmagatzemament temporal, segons la Decisió de la Comissió de 18 de desembre de 2014 per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, són els següents:  
10 12 08 Residus de ceràmica, rajoles, teules i materials de construcció (després del procés de cocció).  
15 01 01 Envasos de paper i cartó.  
15 01 02 Envasos de plàstic.  
15 01 03 Envasos de fusta.  
17 04 Metalls.  
17 01 07 Mescles de formigó, rajoles, teules i materials ceràmics diferents de les especificades en el codi 17 01 06.  
17 02 01 Fusta.  
17 02 03 Plàstic.  
17 04 05 Ferro i acer.  
17 09 04 Residus mesclats de construcció i demolició diferents dels especificats en els codis 17 09 01, 17 09 02 i 17 09 03.  
19 12 02 Metalls ferris.  
20 01 39 Plàstics.  
20 02 01 Residus biodegradables.  
20 03 07 Residus voluminosos.  
13 02 05\* Olis minerals no clorats de motor, de transmissió mecànica i lubricants.  
15 02 02\* Absorbents, materials de filtració, draps de neteja.  
16 01 03 Pneumàtics fora d'ús.  
16 01 07\* Filtres d'oli.  
16 06 01\* Bateries de plom.  
Segons el projecte, la quantitat estimada de gestió a l'any de residus no perillosos és de 500 tones i d'1,08 tones per als residus perillosos.  
  
S'utilitzarà energia elèctrica principalment per a l'exercici de l'activitat. La potència total instal·lada és de 21,34 KW. A més,disposa de dos depòsits de gasoil, ja legalitzats, per a l'ús dels camions.  
  
Tramitació administrativa  
- Amb data 15 d'abril de 2015 es va rebre ofici de l'Ajuntament de Borriana de remissió de l'expedient de sol·licitud de llicència ambiental per a l'activitat «taller i aparcament privat de camions i empresa de reciclatge de residus inerts», a fi d'obtindre la declaració d'impacte ambiental ordinària preceptiva i prèvia a la concessió de la llicència. L'expedient consta de: projecte tècnic i annexos,estudi d'impacte ambiental (EIA), informe tècnic municipal i certificat d'informació pública.  
  
- En data 31 d'agost es va requerir al promotor i a l'ajuntament, com a òrgan substantiu, l'esmena de deficiències en l'expedient, necessària per a continuar amb la seua tramitació. El dit requeriment es va respondre amb documentació que va tindre entrada el 28 de desembre de 2015.  
- L'obertura del tràmit d'informació pública es va publicar en el Butlletí Oficial de la Província de Castelló número 10 de 22 de gener de 2015. El certificat de l'ajuntament indica que l'expedient ha sigut sotmés al tràmit d'informació pública per un període superior a trenta dies sense que s'hi hagen presentat al·legacions.  
  
Consideracions ambientals  
L'informe emés per l'ajuntament indica que l'activitat es realitza en sòl urbà industrial compatible amb el planejament urbanístic vigent. També es pronuncia favorablement sobre l'autorització d'abocament.  
L'EIA només considera que puguen produir-se afectacions ambientals en la fase de funcionament, ja que la instal·lació ja està construïda. En cas de cessament de l'activitat, es procediria al buidatge i descontaminació de les instal·lacions. Les principals afeccions ambientals associades a l'activitat seran:  
  
1. A l'atmosfera:  
A. Alteració de la qualitat de l'aire:  
L'EIA considera que no es produiran aquest tipus d'afectacions, per la qual cosa no proposa mesures correctores.  
Una vegada ha sigut revisada la documentació, s'observa que en l'elaboració d'EIA no s'han considerat els aspectes següents:  
- L'activitat d'emmagatzemament de residus està inclosa en l'annex del Reial Decret 100/2011, de 28 de gener, pel qual s'actualitza el catàleg d'activitats potencialment contaminants de l'atmosfera i s'estableixen les disposicions bàsiques per a la seua aplicació.  
- En la relació de residus que es preveu emmagatzemar en la campa exterior hi haurà plàstics, cartons i altres residus que, depenent del seu pes o grandària, podrien ser susceptibles de dispersió o de ser arrossegats pel vent.  
Per això, s'haurien d'establir, almenys,les següents mesures correctores:  
- El promotor complirà les obligacions establides en la Llei 34/2007, de 15 de novembre, de qualitat de l'aire i protecció de l'atmosfera.  
- Els residus emmagatzemats en la campa susceptibles de dispersió o de ser arrossegats pel vent, romandran en contenidors tancats o coberts amb lones.  
B. Contaminació acústica:  
Presenta un estudi acústic que justifica que serà suficient amb l'atenuació del soroll transmés produïda per l'aïllament de la nau i per la distància als confrontants per a no sobrepassar els nivells sonors permesos en el polígon.  
Les conclusions d'aquest estudi es verificaran amb els resultats de les auditories realitzades d'acord amb el que estableix el Decret 266/2004,de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
  
2. Al sòl i a les aigües:  
L'EIA considera que aquests impactes es produiran pel efluents següents:  
- Vessaments produïts per líquids provinents de les operacions de reparació i manteniment dels vehicles, en l'interior de la nau.  
- Per escolament de l'aigua de pluja arreplegada en la parcel·la, que pot arrossegar partícules i restes dels materials o objectes que troben en la seua trajectòria. A més, indica que la neteja de les zones exteriors es farà per aigualeig.  
Com a mesures correctores, en l'EIA es proposa:  
- La solera de tota la parcel·la serà de formigó armat de 20 cm de grossària sobre làmina de polietilé i capa de tot-u de 25 cm de grossària. D'aquesta manera garanteix una correcta impermeabilització de la superfície i s'evita una possible contaminació del sòl.  
- Els olis i la resta de líquids s'emmagatzemaran en bidons en la zona coberta. S'ubicaran dins d'una cubeta per a previndre possibles vessaments en aquesta zona.  
- Els residus emmagatzemats en la campa s'arreplegaran en contenidors.  
- S'instal·laran reixes de desbast per a retindre els sòlids arrossegats per les pluvials abans del seu abocament a l'exterior de la parcel·la.  
Una vegada ha sigut revisada la documentació, es considera que aquestes mesures haurien ampliar-se en els aspectes següents:  
- L'arreplega dels residus es realitzarà en contenidors homologats per a cada tipus de residu. L'emmagatzemament de paper/cartó hauria de realitzar-se davall coberta per a evitar l'afecció de l'aigua de pluja.  
- S'adoptarà un protocol enfront dels abocaments que puguen produir-se per vessaments accidentals de líquids contaminants.  
- Les condicions tècniques de la campa d'emmagatzemament facilitaran l'arreplega dels lixiviats que s'hi produïsquen.  
- La instal·lació es connectarà a la xarxa de clavegueram del polígon. Les instal·lacions i els paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament de Borriana. Si cal s'aplicaran els tractaments previs pertinents per a complir els límits que en aquestes s'establisquen.  
  
3. Impactes sobre la fauna, flora o paisatge  
L'EIA no considera que l'activitat puga produir aquest tipus d'afeccions ja que es durà a terme en un polígon industrial, amb la nau ja construïda.  
A través del visor web intern de cartografia de la CHOPVT s'observa que la parcel·la disposa d'una tanca de prop de 2m d'alçària, a base de muret de bloc de formigó i pantalla vegetal.  
A fi de que aquesta tanca siga efectiva per a reduir l'impacte visual capaç de produir l'emmagatzemament dels residus en la campa exterior, l'alçària dels residus arreplegats no excedirà l'alçària de la tanca de la parcel·la.  
El programa de vigilància ambiental estableix el seguiment de les mesures preventives i correctores proposades i les que addicionalment s'establisquen en aquesta resolució. Inclourà el compliment de totes les accions, revisions i controls legalment exigibles.  
D'aquest programa de vigilància ambiental es portarà un registre documentat als efectes d'acreditar l'adopció i execució de les mesures preventives i correctores proposades i la comprovació de la seua eficàcia. Inclourà el resultat dels controls i autocontrols periòdics legalment exigibles i els que addicionalment, s'establisquen en aquesta resolució i en les corresponents per a l'autorització de l'activitat. Així mateix, inclourà el control documental de la recepció i entrega dels residus. La documentació estarà a disposició de les autoritats competents.  
  
Consideracions Jurídiques  
1. El projecte ha sigut sotmés al procediment d'avaluació d'impacte ambiental, d'acord amb l'apartat 6.C.2) de l'annex I del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental i modificat pel Decret 32/2006, de 10 de març.  
  
2. L'expedient ha observat els tràmits previstos en la Llei 21/2013, de 9 de desembre, d'Avaluació Ambiental i en les altres disposicions que se li apliquen.  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent resolució:  
  
Primer  
Estimar acceptable, només als efectes ambientals i sense perjudici de la prèvia obtenció de les autoritzacions sectorials que se li apliquen, l'activitat de «taller i aparcament privat de camions i empresa de reciclatge de residus» el titular de la qual és Contebur, SL, ubicada al carrer Bronze, 8, polígon industrial Carabona, de Borriana (Castelló) sempre que s'hi desenvolupe d'acord amb el que estableix l'estudi d'impacte ambiental, el projecte tècnic i la resta de documentació que constitueix l'expedient avaluat, així com els condicionants establits a continuació:  
  
1. Els residus admesos en l'activitat seran els detallats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no corresponga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. S'obtindrà de l'òrgan competent en matèria de residus les autoritzacions i inscripció corresponents i inscripció en el registre general de gestors autoritzats de residus de la Comunitat Valenciana que corresponguen per al centre ubicat al carrer Bronze, 8, polígon industrial Carabona, de Borriana (Castelló), per a l'exercici de l'activitat, i aquesta s'adaptarà a les condicions que l'esmentat òrgan establisca.  
  
3. El promotor haurà d'obtindre compromisos d'acceptació de residus per gestors autoritzats per a la totalitat dels residus generats per aquesta activitat, la gestió de la qual no siga competència dels serveis d'arreplega de residus del polígon. Els compromisos estaran permanentment en vigor i a disposició de l'autoritat ambiental competent.  
4. L'emmagatzemament dels residus es durà a terme en contenidors adequats per a cada tipus de residu. Es recomana que el contenidor de paper/cartó s'instal·le davall coberta.  
5. El promotor haurà de complir les obligacions establides en la Llei 34/2007, de 15 de novembre, de qualitat de l'aire i protecció de l'atmosfera. Els residus emmagatzemats en la campa susceptibles de dispersió o de ser arrossegats pel vent, romandran en contenidors tancats o coberts amb lones.  
6. Al començament de l'activitat i almenys cada cinc anys es realitzaran auditories acústiques per un organisme de control autoritzat, fent constar els resultats en un llibre de control que estarà a disposició de les administracions competents. Les auditories es realitzaran en condicions normals de funcionament. En cas de superar els nivells sonors permesos per la llei, s'aplicaran les mesures correctores pertinents.  
7. Es disposarà de serradura (o un altre material absorbent) en quantitat adequada i disponible per a procedir a l'arreplega immediata dels abocaments accidentals de RP que puguen produir-se en tota la instal·lació. En la zona de bateries es disposarà, a més, de material neutralitzador d'àcids (per exemple, bicarbonat sòdic). Una vegada utilitzats aquests materials, es tractaran com RP fins al seu entrega a gestor autoritzat.  
8. La campa d'emmagatzemament de residus comptarà amb pendent adequat i basa d'arreplega de lixiviats.  
9. La instal·lació es connectarà a la xarxa de clavegueram del polígon. Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament de Borriana. Si cal s'aplicaran els tractaments previs pertinents per a complir els límits que en aquestes s'establisquen.  
10. L'altura dels residus arreplegats en la campa exterior no excedirà l'alçària de la tanca de la parcel·la.  
11. Es portarà un registre documentat del programa de vigilància ambiental a efectes d'acreditar l'adopció i execució de les mesures preventives i correctores proposades i la comprovació de la seua eficàcia. Aquest registre documentat inclourà el resultat dels controls i autocontrols periòdics legalment exigibles i els que addicionalment, s'establisquen en aquesta resolució i en les corresponents per a l'autorització de l'activitat. Així mateix, inclourà el control documental de la recepció i entrega dels residus. La documentació estarà a disposició de les autoritats competents.  
12. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent, que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que, contra la present resolució, per no ser un acte definitiu en via administrativa, no pot interposar-se cap recurs, la qual cosa no és inconvenient perquè puguen utilitzar-se els mitjans que en defensa del seu dret i interessos estimen pertinents.  
  
Tercer  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'avaluació ambiental.  
  
La regulació de la vigència de la present declaració d'impacte ambiental serà l'establida en l'article 43 de l'esmentada Llei 21/2013.  
  
València, 10 de maig de 2016.- El director general de Medi Natural i d'Avaluació Ambiental: Antoni Marzo i Pastor.»  
  
València, 7 de juny de 2016.- El director general de Medi Natural i d'Avaluació Ambiental: Antoni Marzo i Pastor.